แม่แจ่มยะเยือก ลบ2องศาแล้ว
โรงเรียนประกาศขอเสื้อกันหนาว,แม่แจ่มยะเยือกอุณหภูมิลดฮวบเหลือ -2 องศา เกิดปรากฏการณ์เหมยขาบ หรือน้ำค้างแข็ง หรือแม่คะนิ้งขาวโพลนไปทั้งดอย แต่เด็กนักเรียนในพื้นที่ต้องผจญภัยหนาวอย่างน่าเวทนาเพราะฐานะยากจนขาดแคลนเครื่องกันหนาว โรงเรียนต้องประกาศขอรับบริจาคพร้อมประกาศเป็นเขตภัยพิบัติหนาว 4 ตำบล กรมอุตุฯเตือนช่วง 1-4 ธ.ค. อุณหภูมิลดระลอกใหญ่ถึง 4-6 องศา,อุณหภูมิพื้นที่ภาคเหนือเริ่มลดลงอย่างต่อเนื่องปรากฏ เหมยขาบ หรือแม่คะนิ้ง หรือน้ำค้างแข็งขาวโพลนไปทั่ว โดยเมื่อเวลา 06.30 น. วันที่ 28 พ.ย. ผู้สื่อข่าวรายงานสภาพอากาศหนาวเริ่มยะเยือกแล้ว โดยเฉพาะที่ อ.แม่แจ่ม จ.เชียงใหม่ อุณหภูมิลดต่ำสุด -2 องศา และเกิดปรากฏการณ์น้ำค้างแข็งหรือเหมยขาบบริเวณบ้านปางเกี๊ยะ ต.แม่ศึก อ.แม่แจ่ม ตามยอดหญ้าและใบไม้จนขาวโพลนไปทั่วทั้งดอยเป็นที่น่าตื่นตาตื่นใจแก่ผู้พบเห็น ส่วนเด็กนักเรียนโรงเรียนบ้านปางเกี๊ยะต้องพากันออกมานั่งเรียนหนังสือนอกห้องเพื่อรับแสงแดดยามเช้าสร้างความอบอุ่นแก่ร่างกาย,สอบถาม น.ส.สายชล ศรีพูล รักษาราชการแทน ผอ.โรงเรียนบ้านปางเกี๊ยะ เปิดเผยว่า จากสภาพอากาศที่หนาวเหน็บได้ใช้เทอร์โมมิเตอร์วัดได้ -2 องศา ส่งผลให้เกิดน้ำค้างแข็งขึ้นตั้งแต่คืนวันที่ 27 พ.ย.ที่ผ่านมาตามยอดหญ้า หลังคารถและภาชนะต่างๆ ที่ทิ้งไว้ด้านนอกอาคาร และจากสภาพอากาศที่หนาวส่งผลให้เด็กนักเรียนบ้านปางเกี๊ยะต้องลำบาก เนื่องจากขาดเครื่องกันหนาวเพราะส่วนใหญ่เด็กนักเรียนมีฐานะยากจน ดังนั้น โรงเรียนอยากจะขอรับบริจาคและขอความช่วยเหลือเครื่องนุ่งห่มกันหนาวรวมทั้งอุปกรณ์การกีฬาเพื่อให้เด็กด้วย,ขณะที่นายวิจิตร หลังสัน นอภ.แม่แจ่ม จ.เชียงใหม่ เปิดเผยว่า ได้รายงานสภาพอากาศหนาวของแม่แจ่มให้ป้องกันและบรรเทาสาธารณภัยจังหวัดเชียงใหม่ไปแล้วและให้ประกาศเป็นพื้นที่เขตภัยพิบัติหนาวแล้ว 4 ตำบลคือแม่ศึก แม่นาจร ปางหินฝนและบ้านทับ สำหรับ อ.แม่แจ่ม มีประชากร 17,000 กว่าครัวเรือน อยู่ในฐานะยากจนขาดแคลนเครื่องกันหนาวและต้องการความช่วยเหลือ 7,000 กว่าครัวเรือน ส่วนนายชนะ แพ่งพิบูลย์ รอง ผวจ.เชียงใหม่ เปิดเผยว่า เชียงใหม่ได้ประกาศเขตการให้ความช่วยเหลือผู้ประสบภัยพิบัติกรณีฉุกเฉิน (ภัยหนาว) จำนวน 5 อำเภอคือ อ.กัลยาณิวัฒนา อ.แม่แจ่ม อ.เวียงแหง อ.อมก๋อยและ อ.ฝาง,ด้านกรมอุตุนิยมวิทยาแจ้งว่าพายุดีเปรสชันบริเวณทะเลจีนใต้ตอนล่าง ทางตอนใต้ของประเทศฟิลิปปินส์ได้ทวีกำลังแรงขึ้นเป็นพายุโซนร้อน ซินลากู (SINLAKU) มีศูนย์กลางอยู่ในทะเลจีนใต้ตอนล่างหรือที่ละติจูด 10.7 องศาเหนือ ลองจิจูด 117.3 องศาตะวันออก มีความเร็วลมสูงสุดใกล้ศูนย์ กลางประมาณ 65 กิโลเมตร/ชั่วโมง พายุนี้กำลังเคลื่อนตัวทางทิศตะวันตก ด้วยความเร็วประมาณ 20 กิโลเมตร/ชั่วโมง และจะเคลื่อนตัวขึ้นฝั่งประเทศเวียดนามตอนล่างในช่วงวันที่ 30 พ.ย.—1 ธ.ค.57 ลักษณะเช่นนี้ ทำให้ภาคตะวันออกเฉียงเหนือตอนล่าง ภาคกลางตอนล่าง ภาคตะวันออก และภาคใต้ตอนบนมีฝนเพิ่มมากขึ้น,อนึ่ง บริเวณความกดอากาศสูงกำลังอ่อนยังคงปกคลุมประเทศไทยตอนบน ทำให้บริเวณประเทศไทยตอนบนมีหมอกในตอนเช้า และมีหมอกหนาในหลายพื้นที่ ขอให้ประชาชนเพิ่มความระมัดระวังในการสัญจรผ่านบริเวณที่มีหมอกหนาไว้ด้วย โดยจะมีบริเวณความกดอากาศสูงกำลังค่อนข้างแรงอีกระลอกหนึ่งจากประเทศจีนแผ่เสริมลงมาปกคลุมประเทศไทยตอนบนในช่วงวันที่ 1-4 ธ.ค.นี้ ซึ่งจะทำให้มีอุณหภูมิลดลงได้ 4-6 องศา
แม่แจ่มยะเยือกอุณหภูมิลดฮวบเหลือ -2 องศา เกิดปรากฏการณ์เหมยขาบ หรือน้ำค้างแข็ง หรือแม่คะนิ้งขาวโพลนไปทั้งดอย แต่เด็กนักเรียนในพื้นที่ต้องผจญภัยหนาวอย่างน่าเวทนาเพราะฐานะยากจนขาดแคลนเครื่องกันหนาว
แม่แจ่ม,ภัยหนาว,เครื่องกันหนาว,เขตภัยพิบัติ,อุณหภูมิติดลบ,แม่คะนิ้ง,ภาคเหนือ,เชียงใหม่,-2 องศา